«Նորֆոլկ քոնսալթինգ» ընկերությունը դադարեցրել է իր գործառույթների իրականացումը: Այս մասին մեզ հայտնեց ՊԵԿ նախագահ Դավիթ Անանյանը, ինչի մասին վաղուց էր խոսում՝ ասելով, որ «Նորֆոլկին» փնտրում են այլընտրանք, թե ով եւ ինչպես պետք է իրականացնի մաքսազերծման գործընթացը։ Նշենք, որ այս ընկերության շուրջ ծագած աղմուկից հետո, երբ դրա ղեկավար Արմեն Ունանյանին ձերբակալեցին, մի քանի օր մաքսազերծման գործընթացը կաթվածահար վիճակում էր։ ՊԵԿ-ը ստիպված հետողորմյա արեց իր որոշումը՝ «Նորֆոլկը» սկսեց աշխատել, իսկ Ունանյանին բաց թողեցին՝ բյուջե չվճարված 7 մլն դոլար գումարը գանձելուց հետո։ Եվ ամեն ինչ վերադարձավ նախկին հուն՝ մաքսազերծման գործընթացն այս ընթացքում կրկին «Նորֆոլկ» ընկերությունն էր անում՝ ՊԵԿ եւ ԱԱԾ համապատասխան ստորաբաժանման աշխատակիցների հսկողության ներքո։ Մի քանի օր առաջ ի վերջո լուծվել է այս հարցը՝ ՊԵԿ-ն ազատվել է «Նորֆոլկից», որը հիմնել էր ՊԵԿ նախկին նախագահ Վարդան Հարությունյանը։